‘‘ఇంతకు ముందు ‘గమ్యం’లో చేసిన గాలిశీను పాత్ర నవ్విస్తూనే ఏడిపించింది. ఆ తరహా కథ కోసం చాలా రోజులుగా ఎదురుచూస్తున్నా. మూడేళ్ల క్రితం వచ్చిన ‘ఒరు వడక్కన్ సెల్ఫీ’ మలయాళ చిత్రం చూశాక నాకు కావలసిన కథ దొరికిందనిపించింది. అందుకే మాతృకను డైరెక్ట్ చేసిన ప్రజిత్తోనే తెలుగులో రీమేక్ చేశాం’’ అని అల్లరి నరేశ్ అన్నారు. ఆయన కథానాయకుడిగా నటించిన చిత్రం ‘మేడ మీద అబ్బాయి’. నిఖిలా విమల్ కథానాయిక. ప్రజిత్ దర్శకుడు. బొప్పన చంద్రశేఖర్ నిర్మాత. శనివారం ప్రసాద్ ప్రివ్యూ థియేటర్లో ట్రైలర్ను విడుదల చేశారు. నరేశ్ మాట్లాడుతూ ‘‘ఈ మధ్యన నా సినిమాలు మూస ధోరణిలో ఉంటున్నాయంటున్న తరుణంలో కొత్తగా ఏదన్నా చెయ్యాలనిపించి ఈ సినిమా చేశా. తెలుగు నేటివిటీకి అనుగుణంగా చిన్న మార్పులు చేశాం. మంచి సినిమా చేశాననే నమ్మకం ఉంది.  హైపర్ ఆది పాత్ర ఆకట్టుకుంటుంది. నా కన్నా అతనికే మంచి పేరొస్తుంది’’ అని అన్నారు. ‘అల్లరి’, ‘ప్రాణం’, ‘గమ్యం’, ‘శంభో శివ శంభో’ సినిమాలను కలిపితే ఎలా ఉంటుందో ఈ సినిమా అలా ఉంటుందనీ, సెప్టెంబర్ 8న సినిమాను విడుదల చేస్తున్నామనీ నిర్మాత తెలిపారు.
‘‘intaku mundu ‘gamyam’loo chesina gaaliseenu paatra navvistune edipinchindi. aa taraha katha kosam chala rojulugaa eduruchustunna. moodella kritam vachina ‘oru vadakkan selfi’ malayaala chitram chushaka naaku kaavalasina katha dorikindanipinchindi. anduke maatrukanu direct chesina prajittone telugulo remake chesham’’ ani allari naresh annaru. aayana kathaanaayakudigaa natinchina chitram ‘meda meeda abbai’. nikhila vimal kathaanaayika. prajit darsakudu. boppana chandrasekhar nirmaata. sanivaaram prasad priview theaterlo trailarnu vidudala chesaru. naresh maatlaadutuu ‘‘ee madhyana naa cinimaalu muusa dhoranilo untunnaayantunna tarunamlo kottagaa edanna cheyyaalanipinchi ee sinima chesha. telugu netiviteeki anugunamgaa chinna maarpulu chesham. manchi sinima chesanane nammakam undi.  hyper aadi paatra aakattukuntundi. naa kanna atanike manchi perostundi’’ ani annaru. ‘allari’, ‘praanam’, ‘gamyam’, ‘sambho shiva sambho’ cinimaalanu kalipithe ela untundo ee sinima alaa untundanee, september 8na sinimaanu vidudala chestunnamani nirmaata telipaaru.